கேள்வி: வடக்கு கலிமந்தான் கம்யூனிச கட்சி - பொது குறித்து விரிவாக சொல்லுங்கள்.
பதில்: சரவாக்கின் கம்யூனிச கிளர்ச்சியின் போது, வடக்கு கலிமந்தான் கம்யூனிச கட்சியில் இரண்டு முக்கிய இராணுவப் படைகள் உருவாக்கப்பட்டன: * வடக்கு கலிமந்தான் கம்யூனிச கட்சி (ஆங்கிலம்: ''Sarawak People's Guerilla Force'' (SPGF); மலாய் மொழி: ''Pasukan Gerilya Rakyat Sarawak'' (PGRS) * வடக்கு கலிமந்தான் கம்யூனிச கட்சி (ஆங்கிலம்: ''North Kalimantan People's Army'' (NKPA); மலாய் மொழி: ''Pasukan Rakyat Kalimantan Utara'' (PARAKU) சரவாக்கில் முன்பு சரவாக் விடுதலை இயக்கம் (''Sarawak Liberation League'') (SLL); சரவாக் முற்போக்கு இளைஞர்கள் சங்கம் (''Sarawak Advanced Youths' Association'') (SAYA) உட்பட பல கம்யூனிச மற்றும் இடதுசாரி குழுக்கள் இருந்தன. ஒரு கட்டத்தில் அவை ஒருங்கிணைக்கப்பட்டன. அதன் மூலம், 1970 மார்ச் மாதம் வடக்கு கலிமந்தான் கம்யூனிச கட்சி நிறுவப்பட்டது.
கேள்வி: வடக்கு கலிமந்தான் கம்யூனிச கட்சி - சரவாக் விடுதலை இயக்கம் குறித்து விரிவாக சொல்லுங்கள்.
பதில்: 1949-இல் மக்கள் சீனக் குடியரசு (''People's Republic of China'') நிறுவப்பட்ட பிறகு, சரவாக் வெளிநாட்டுச் சீன சனநாயக இளைஞர் கழகம் (''Sarawak Overseas Chinese Democratic Youth League'') உருவாக்கப்பட்டது. 1956-ஆம் ஆண்டில், சரவாக் விடுதலை இயக்கம் (''Sarawak Liberation League'') (SLL) போன்ற பல சிறிய கம்யூனிச குழுக்களை உள்வாங்கி, சரவாக் முற்போக்கு இளைஞர்கள் சங்கம் (''Sarawak Advanced Youths' Association'') உருவாக்கப்பட்டது. அதன் பின்னர் 1971-இல் வடக்கு கலிமந்தான் கம்யூனிச கட்சி (''North Kalimantan Communist Party'') நிறுவப்பட்டது. வடக்கு கலிமந்தான் கம்யூனிச கட்சியில், நன்கு பயிற்சி பெற்ற கம்யூனிச பங்கேற்பாளர்கள் 800 - 1,000 பேர் இருந்ததாக அரசாங்க சான்றுகள் மதிப்பிட்டுள்ளன. தவிர சரவாக் கம்யூனிச இயக்கங்களில் ஒட்டு மொத்தமாக 24,000 பங்கேற்பாளர்கள் இருந்ததாகவும் மதிப்பிட்டுள்ளது. 1990 அக்டோபர் 17-ஆம் தேதி, வடக்கு கலிமந்தன் கம்யூனிச கட்சி, சரவாக் மாநில அரசாங்கத்துடன் ஒரு சமாதான ஒப்பந்தத்தில் கையெழுத்திட்டது. அதன் பின்னர் சர்வாக்கில் நடைமுறையில் இருந்த சரவாக் கம்யூனிச கிளர்ச்சி முறையாக ஒரு முடிவுக்கு வந்தது.